จับออาจารย์กํามะลอ ตุ๋นทํางานในออสเตรเลีย ปั้นโปรไฟล์โพสต์เฟซฯ
เหยื่อ 20 คน เกือบ 2 ล้าน,รวบหนุ่มปั้นโปรไฟล์ส่วนตัวในเฟซบุ๊กสุดหรู อ้างเป็นอดีตอาจารย์ วิทยาลัยในประเทศออสเตรเลีย โพสต์เฟซบุ๊กหาคนไปทำงานที่ออสเตรเลียหลายตำแหน่ง รายได้งามเดือนละ 6-7 หมื่นบาท แต่ต้องเสียค่าใช้จ่ายหัวละ 9 หมื่นบาท มีเหยื่อหลงเชื่อกว่า 20 คน เสียหายเกือบ 2 ล้านบาท แจ้ง 3 ข้อหาหนักดำเนินคดี แนะ 7 วิธีตรวจสอบ กันตกเป็นเหยื่อแก๊งหลอกไปทำงานต่างประเทศ,ที่ห้องแถลงข่าวสำนักงานตำรวจแห่งชาติ (ตร.) เมื่อเวลา 10.30 น. วันที่ 27 ธ.ค. พล.ต.ท.สุรเชษฐ์ หักพาล ผบช.สตม. กล่าวว่า ศปอส.ตร.รับแจ้งเบาะแสจากพลเมืองดีผ่านเพจ ศปอส.ตร.ว่า มีเพจเฟซบุ๊กที่มีพฤติกรรมหลอกลวงว่าสามารถจัดหางานในต่างประเทศได้ โพสต์ลงเพจชื่อ รับสมัครคนไปทำงานต่างประเทศ (ออสเตรเลีย) โพสต์ข้อความแจ้งรายละเอียดการไปทำงาน ตำแหน่งงานที่ประกาศจัดหา เช่น ตำแหน่งงานคนสวน งานฟาร์ม งานผู้ช่วยกุ๊ก งานเกษตรกร เงินเดือน 60,000-70,000 บาท สร้างโปรไฟล์ว่าผู้โพสต์จบการศึกษาระดับปริญญาโท สาขาธุรกิจอิเล็กทรอนิกส์จากมหาวิทยาลัยแทสเมเนีย ประเทศออสเตรเลีย และเป็นอาจารย์วิทยาลัยนวัตกรรมสื่อสารสังคม ทำให้ผู้เสียหายหลงเชื่อ จ่ายเงินค่าดำเนินการให้คนละ 22,500-140,000 บาท ต่อมาไม่สามารถจัดส่งไปทำงานได้ตามตกลง มีผู้ถูกหลอกลวงกว่า 20 คน มูลค่าความเสียหายกว่า 1,700,000 บาท,มอบหมายให้ พล.ต.ต.นิธิธร จินตกานนท์ ผบก.จร. ฐานะรอง ผอ.ศปอส.ตร. พล.ต.ต.พนัญชัย ชื่นใจธรรม ผบก.สส.สตม. พล.ต.ต.วรณัฏฐ์ ผันผ่อน ผบก.ภ.จ.อุดรธานี และ พล.ต.ต.วรวัฒน์ วัฒน์นครบัญชา ผบก.ปคม. จัดทีมสืบสวนจับกุมผู้กระทำความผิดโดยเร็วที่สุด ต่อมาสืบสวนทางออนไลน์ทราบว่า ชายดังกล่าวมีโปรไฟล์เฟซบุ๊กชื่อ Prin Sopa คือนายปริญญ์ โสภา มีพฤติการณ์โพสต์ลงรายละเอียดต่างๆไว้ในเพจอย่างชัดเจน น่าเชื่อถือและลงประวัติการเรียนการทำงานในประเทศออสเตรเลียด้วย ทำให้เชื่อว่านายปริญญ์สามารถพาไปทำงานได้จริง เมื่อผู้เสียหายหลงเชื่อจะนัดผู้เสียหายมาทำสัญญาจ้างงานที่กรุงเทพมหานคร ทุกรายจะต้องเสียค่าใช้จ่ายประสานงานติดต่อ 90,000 บาท สามารถแบ่งจ่ายได้เป็นงวดๆ พล.ต.ท.สุรเชษฐ์กล่าว,ผบช.สตม.กล่าวต่อว่า ผู้ต้องหาให้ผู้เสียหายส่งเอกสารต่างๆเพื่อทำวีซ่า แต่จะนัดหมายไปทำภายหลัง จนเมื่อประมาณเดือน มิ.ย. นายปริญญ์แจ้งว่า เอกสารการขอวีซ่าไม่ผ่าน ไม่สามารถทำวีซ่าได้ ผู้เสียหายจึงขอเงินคืน แต่นายปริญญ์บอกว่าขอทยอยคืนและผัดผ่อนเรื่อยมา ผู้เสียหายจึงมั่นใจว่าถูกหลอกอย่างแน่นอน ต่อมากลุ่มผู้เสียหายมาแจ้งความร้องทุกข์ที่ บก.ปคม. หลังจากนั้นตำรวจดำเนินการขอหมายจับศาลอาญาตามหมายจับที่ 2681/2561 ลงวันที่ 28 พ.ย.2561 และวันที่ 13 พ.ย.2561 เจ้าหน้าที่ ศปอส.ตร.จึงดำเนินการติดตามจับกุมนายปริญญ์ผู้ต้องหามาดำเนินคดี เพื่อชดใช้ค่าเสียหายให้กับเหยื่อต่อไป,พล.ต.ท.สุรเชษฐ์กล่าวด้วยว่า สำหรับฐานความผิดของนายปริญญ์ ประกอบด้วย 1.หลอกลวงผู้อื่นว่าสามารถหางานหรือสามารถส่งไปฝึกงานในต่างประเทศได้ โดยการหลอกลวงดังว่าได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง 2.ฉ้อโกงประชาชน 3.โดยทุจริตหรือโดยหลอกลวง นำเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือน หรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหายแก่ประชาชน อันมิใช่การกระทำความผิดฐานหมิ่นประมาท,ขอแนะนำเพื่อไม่ให้ประชาชนถูกหลอกไปทำงานต่างประเทศ 1.สมัครงานกับบริษัทจัดหางานที่ถูกต้องตามกฎหมาย โดยขอดูใบอนุญาตจัดหางาน 2.สอบถามเจ้าหน้าที่กรมการจัดหางานว่าบริษัทจัดหางานมีตัวตนจริงหรือไม่ 3.อย่าจ่ายเงินค่าหัวจนกว่าจะทราบกำหนดการเดินทาง 4.ไม่ควรจ่ายเงินค่าบริการ (ค่าหัว) เป็นเงินสด ให้จ่ายผ่านธนาคาร โดยขอคำแนะนำจากธนาคาร 5.เมื่อจ่ายเงินแล้วให้ขอใบเสร็จไว้เป็นหลักฐานทุกครั้ง 6.หลังจ่ายเงินแล้ว 1 เดือนยังไม่ได้เดินทาง ให้รีบแจ้งเจ้าหน้าที่กรมการจัดหางานทันที และ 7.ก่อนออกเดินทางไปทำงานต่างประเทศจะต้องผ่านการอบรมจากเจ้าหน้าที่ฟรี ผบช.สตม.กล่าว
รวบหนุ่มปั้นโปรไฟล์ส่วนตัวในเฟซบุ๊กสุดหรู อ้างเป็นอดีตอาจารย์ วิทยาลัยในประเทศออสเตรเลีย โพสต์เฟซบุ๊กหาคนไปทำงานที่ออสเตรเลียหลายตำแหน่ง รายได้งามเดือนละ 6-7 หมื่นบาท
อาจารย์ปลอม,หลอกไปทำงาน,หลอกหางาน,ทำงานต่างประเทศ,ข่าวหน้า1